Tere! Sid Roth siin.
Tere tulemast minu maailma, kus kõik üleloomulik on loomulik!
Mu tänasel külalisel oli kurb lapsepõlv,
kuna teda tarvitati seksuaalselt ära.
Kuid väikese poisina oli tal üks eriline kohtumine,
kus ta koges sõna otseses mõttes Jeesuse kallistust.
Mispeale kogu ta valu, hüljatus ja haavad kadusid koheselt.
Täna, kui ta kõneleb,
kogevad teised Jeesuse poolset kallistust.
Kallistust, mis tegi enamat, kui et sai vaid halvast lahti.
See istutas temasse ka midagi head.
Täna saadab ta Jumala abil korda loovaid imesid.
Ta ise on kogenud kõige loovamat ja selgemat imet,
millest olen eales kuulnud.
Tahate ka teada, mis see on?
Mina ka.
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!"
Tean su tausta ja seda, et sind kuritarvitati lapsena.
Olid teel hävingu suunas.
Sa ei polnud kirikus käija,
kuid see ainus kord elus,
mil koos vanavanematega pühapäevakooli läksid,
kuulsid sa seal Jeesuse armastusest enda vastu.
Varsti peale seda lamasid ühel õhtul voodis ja nutsid.
Miks sa nutsid?
See oli olnud üks väga halb õhtu
ja ma tundsin, kuidas häbi, süü ning hirm lihtsalt kuhjusid mu üle.
Tohutu süütunne seksuaalse kuritarvitamise pärast.
Kui kuulete, mida ta käest järgmiseks küsin,
siis paljud inimesed saavad üleloomulikult terveks,
kui nad kuulevad, mis Bruce'ga tegelikult toimus.
Mis juhtus?
Seal pühapäevakoolis olles rääkis õpetaja sellest,
kuidas Jeesus kallistab lapsi.
Sellest läks mõni kuu mööda, kui lamasin nuttes oma voodis
ja kogesin kõike seda valu, süüd ja hirmu,
siis meenusid mulle selle õpetaja sõnad.
Teadsin, et mul pole kedagi teist,
kelle poolt kogeda hellust ja armastust,
mispeale ütlesin nõnda nagu kahtlev Toomas oli öelnud:
"Jeesus, kui Sa oled päris,
siis palun tule ja kallista mind nõnda
nagu Sa neid lapsi seal piibliloos kallistasid."
Ja mind tõmmati koheselt kui vastu kellegi rinda
ja ma sain osa tõelisest kallistusest,
mis oli samas nii palju enamat kui vaid füüsiline kallistus.
Seda on sõnades isegi raske kirjeldada,
aga ma olin kui pealaest jalatallani kastetud armastuse sisse
ja kogu mu süü, hirm ja häbi said kui ära uhutud.
Jäin selles seisus ka magama
ja ütlesin hommikul ärgates: "See Jeesuse värk on ikka ehe."
2006. aasta novembris püüdis saatan sind tappa
ja oli selles muide ka edukas.
Bruce suri.
Mis sinuga juhtus?
Ma töötasin ühe suure veoki kallal. Suurima, mida eales leida võiks.
Teine mehhaanik, kellega koos töötasin,
eemaldas ühe esiratastest,
kuid ei kasutanud seal juures mingit turvavarustust.
Teadsin, et see nii oli, aga ronisin siiski auto alla.
Olin just veoki esisilla all, mis on selle auto kõige madalam osa.
Ainuüksi selle veoki esisild kaalub u 5000 kg
ja seda hoidis ülal vaid üks tungraud.
Palusin oma paarilisel veoki mootori välja lülida.
Niipea, kui ta seda tegi,
auto vappus veidi ja tungraud liikus paigast
ja see 5000-kilone esisild langes mu peale kui kiljotiin,
lüües mu ihu kui kaheks.
Verd oli kõikjal, kui see läbistas mu
ja ma hüüdsin: "Jeesus aita!"
Hüüdsin seda lausa kaks korda,
juhuks kui Ta mind esimene kord ei kuulnud.
Vaatasin oma keha
ja minu ning asfalti vahel oli vaid 2,5 cm
ehk siis olin sel hetkel vaid 2,5 cm laiune.
Kõigest 2,5 cm? - Just.
Mis su organitest sai?
Mu põrn, pankreas ja soolestik olid kõik lömastatud.
Peamised arterid olid viiest kohast vigastatud.
Olin kui märg plekk seal maas.
Nägin välja kui mingi plätsakas mõnest multifilmist.
See on see, millisena end nägin.
Verd voolas ja ma olin langemas šokki.
Anusin, et nad tõmbaks mu sealt auto alt välja.
Paarimees sai nii kaugele, et sai auto üles tõstetud
ja sel hetkel tundsin, et olen suremas.
Me töötasime vabatahtlike tuletõrjedepoos,
mispeale häirekutse peale jooksid kaks meest kohale.
Nad küsisid mu käest küsimusi ja ma mömisesin neile midagi vastu,
kuniks mu süda seiskus.
Ma sõna otseses mõttes kuulsin, kuidas mu süda lakkas töötamast.
Mu vaim lahkus mu ihust ja tõusis garaaži lae alla,
kust nägin kõike toimuvat pealt.
Olles seal üleval lae all tundsin end imeliselt.
Ei mingit hirmu ega valu,
vaid erakordne rahu, mida ma polnud elu sees kogenud.
Jälgisin kõike sealt ülalt lae alt.
Kummalgi pool mu keha oli kaks hiigelsuurt inglit -
u 2,5 m pikad.
Nad olid tõeliselt pikad ja laiaõlgsed
ning pikkades valgetes rüüdes nagu Piibel neist räägibki.
Nad hoidsid oma käsi mu keskkohal, mis oli muljutud.
Nad lihtsalt hoidsid mu ihu.
Üks kohale jõudnutest oli värske kristlane Shanon,
kes tuli nende kahe ingli vahele ja tundis mu pulssi.
Ta küsis mu nime ja nad ütlesid, kes ma olen.
2-kuune Shanon tähendab, et ta oli olnud kristlane 2 kuud.
Ta küsis mu nime ja patsustas siis mu näole, öeldes:
"Bruce, ava oma silmad! Ava oma silmad!"
Ta hüüdis seda üha kõvemini
ja ma nägin, kuidas kõik vaatasid teda
ning mõtlesid: "Segane on või? Mida ta teeb?"
Tal polnud hingamisaparaati ega elustamisvahendeid,
vaid ta lihtsalt patsutas mu nägu ja käskis mul silmad avada.
Kuid keset seda kõike tuli mu vaim tagasi mu ihusse
ja niipea, kui mu süda hakkas lööma, kogesin ka tohutut valu,
sest olin ju veoki alla jäänud.
Mõtlesin, et ma ei taha seda
ja niipea, kui olin nii otsustanud, lakkas mu süda taas löömast
ja mu vaim lahkus mu ihust, liikudes mööda valgustatud tunnelit,
mille lõpus säras kirgas valgus.
Liikusin mööda seda tunnelit, teades, et selle lõpus on taevas.
Tundsin end imeliselt,
kuuldes samas Shanonit hüüdmas: "Tule tagasi! Tule tagasi!"
Jäin seisma ja korraga hakati mind sinna garaaži tagasi tõmbama.
Tegu oli vaid mõnekuuse kristlasega!
Meil pole aimugi,
milline vägi on tegelikult me kätte usaldatud.
Olin tagasi oma ihus, nii nagu ka kogu valu.
Kogesin ühtaegu rahu kui ka valu, kuniks Jumal kõnetas mind,
öeldes: "Kui tahad elada, pead võitlema
ja see ei saa olema lihtne."
Ta hääl polnud närvis, hirmunud ega pahane.
Ta ütles seda väga rahulikult lastes mul valida,
sest Ta on andnud meile vaba tahte.
Ta andis mulle selle valiku, öeldes, et see ei saa olema lihtne.
Kuna aga valu oli nii tugev, ütlesin sellele "Ei"
ja lahkusin kolmandat korda ihust, jõudes taas sinna tunnelisse.
Liikudes mööda seda tunnelit
sain samas osa selle värske kristlase järeleandmatusest,
kes palvetas mind jätkuvalt tagasi ellu.
Tulin kolmandat korda tagasi
ega olnud üldse õnnelik selle naise teo üle.
Kolmandat korda tagasi tulles ja teda enda kõrval nähes ütles ta:
"Härra, olete elu ja surma piiril. Mille nimel teil oleks võidelda?
On teil naist või lapsi?"
Sel hetkel teadsin, et Jumal kõneles tema läbi,
tuletades mulle meelde nii mu naist kui nelja väikest last.
Ja ainuüksi nende nimel tuli võidelda.
Nii lennutati mind sealt haiglasse ja...
Teeme siin väikese pausi.
Ütlesin ju teile, et tegu on kõige erakordsema loova imega,
millest olen eales kuulnud või näinud.
Isegi History telekanal tegi Bruce'st erisaate.
Oleme kohe tagasi.
Naaseme peagi saatesse.
ÜKS UUS INIMENE
Sest Tema ise on meie rahu,
kes on loonud nii juudi
kui pagana olemaks üks.
Ta on lammutanud meid lahutava müüri.
Tema eesmärk oli luua endas...
Luua endas
Tema eesmärk oli luua üks uus inimene.
Üks uus inimene.
Naaseme saatesse.
Sa šokeerisid arsti, kes ei uskunud su ellu jäämisse.
Ja ometi sa jäid ellu.
Siis öeldi sulle, et elad ehk vaid aasta või poolteist,
aga see pole mingi elamist väärt elu.
Kuid sul oli palvetav naine
ja sõbrad, kes palvetasid su eest.
Kuid siis tuli üks mees su juurde ja pani oma käed su peale.
Mis siis juhtus?
Täiskasvanute soolestik on umbes 8-10 m pikk,
millest mul eemaldati u 5-6 m pikkune osa
ja millest jäi järgi väga vähe.
Sellest poleks ellu jäämiseks piisanud ja mind toideti vooliku kaudu.
See on ka põhjus, miks öeldi, et ma ei jää elama.
Olin kaotanud kaalust 30 kg ja olin suremas.
Ja siis tuli üks mees - Bruce Carlsson mu eest palvetama.
Jumal oli teda kahel hommikul üles ajanud
ja käskinud tal tulla minu eest palvetama,
mida ta ka tegi.
Ta ütles: "Issand, ma liidan oma palved
juba kõigi Bruce'i eest palutud palvetega."
Seejärel aga hakkas ta rääkima "mäega"
nagu Jeesus meid Markuse 11. ptk.'s õpetab.
Ta ütles: "Soolestik, ma käsin sul Jeesuse nimel
kasvada üleloomulikult tagasi oma pikkuses."
Oleksin sel hetkel otsekui vastu elektriaeda põrganud.
Üks vägi läbistas mu laupa, pead ja sealt edasi kõhtu
ja ma tundsin, kuidas miski liigub mu sees.
Ütlesin seal olnud teisele mehele: "Otsekui uss vingerdaks mu kõhus."
Arstid olid mind läbi ja lõhki läbi vaadanud,
kuid kui nad seda hiljem uuesti tegid,
leidsid nad sealt eest uue soolestiku, mis oli ilmunud nö eikusagilt.
History telekanal võttis Bruce'ga ühendust,
et kutsuda teda rääkima oma imest.
Bruce ei teadnud, et nad pidasid teda udutajaks,
mistõttu nende eesmärk oli sind nö paljastada.
Nad viisid läbi taustauuringu ja mida nad selle peale siis ütlesid?
Minuga tehtud saade oli üks 24'st,
peale mida nad ütlesid, et see on ime.
Ja see kõlas ateistide suust!
Ateistide? - Jaa, ateistide.
Nad ei suutnud lükata ümber kõiki arstlikke tõendusmaterjale.
Nad ei uskunud mu kehavälisesse kogemusse
ja inglite nägemisse,
aga kui nad jõudsid mu haigla raportiteni,
kus oli kirjas mu arterite purunemised ja uue soolestiku kasvamine,
pidid nad tõdema, et meditsiiniliselt oli tegu imega.
Saame nägema selliseid asju üha enam ja enam.
Sind kutsuti kogudusse, kus ei toimunud palju imesid
ja sul oli seal kohtumine Jeesusega.
Mis juhtus?
Tegu oli kogudusega,
kus keegi ei käinud kunagi altari ees eestpalvel.
Tookord aga kutsusime inimesi ette, kel oli probleeme seljaga.
Palusin esimesena ette tulnud naise eest,
kes sai koheselt terveks ja oli nii elevil sellest.
Jumal ütles, et las see naine paluda nüüd järgmise inimese eest,
mida ta ka tegi
ja siis Jumal käskis mul üldse eemalduda sealt.
Tegin seda
ja samas, kui nad palvetasid, said kõik terveks.
Kõik palvejärjekorras olnud inimesed said 100% terveks.
Järsku aga nägin seal täies hiilguses Jeesust
ja langesin silmili põrandale maha,
sest seal oli hingematvalt võimas ja imeline Jumala vägi.
Ja siis Ta ütles mulle: "Tule istu siia, mu kõrvale."
Istusin ettevaatlikult Jeesuse kõrvale,
nähes samas silme ees kõiki neid palvetavaid inimesi.
Jeesus viitas nende poole ja ütles: "Näed sa?
Nad isegi ei märka, et sind pole enam seal."
See tegi korraks haiget ja ma mõtlesin: "Mida see tähendab?"
Kuid Jeesus muudkui viitas nende poole ja ütles:
"See on see, mida tahan, et teeksid.
Et käiksid erinevates paikades ja süütaksid nad põlema.
Jaga oma tunnistust ja tekita neis põnevust minu suhtes,
minnes siis järgmisesse paika ja tehes seda sama.
Püha Vaim aga teeb kõik ülejäänu kõigi jaoks, kes seda soovivad."
Ja siis Ta ütles: "Nad ei vaja superstaarist evangelisti,
vaid nad vajavad teada, et ma armastan neid
ja tahan vastata nende palvetele."
Mis mulle aga Bruce'i juures kõige enam elevust valmistab, on see,
et ta on näinud nii palju loovaid imesid.
Samas aga varustab ta kõiki teisi tegema seda sama, mida ta ise teeb.
See on tema missioon.
Paljude ülesanne on olla evangelist,
kes saadab korda imesid ja tunnustähti.
Bruce aga tahab varustada ka sind saatma korda loovaid imesid.
Räägi lühidalt sellest väikesest beebist.
Mu raamat "Imederohke elu" kätkeb endas kõike vajaminevat,
mis õpetab inimestele samm haaval,
kuidas palvetada iseenda eest meelevallaga
ja kasutada neid vahendeid.
Ühes New Yorgi koguduses kasutati mu raamatut
piiblitundide ja kodugruppide õppematerjalina.
Seal oli üks naine, kes ei saanud lapsi.
Nad olid üritanud, kuid tal oli 9 raseduse katkemist.
Õpetasin neile, kuidas paluda viljastumise pärast.
Nad tegid seda ja ta jäigi lapseootele.
Nad said oma lapse, kuid ta sündis sissevajunud rinnaga.
Siin on pilt sellest beebist.
Jumal ütles sellele naisele:
"Palu oma beebi pärast ja tee temast ka pilti."
Naine palus oma lapse pärast nii nagu mu raamatus õpetatud
ja kuidas Jumal seda õpetab.
Ta palvetas.
Järgmine hommik, kui ta mees ärkas, et lapsel mähkmeid vahetada,
siis kui ta pidžaama seljast võttis, oli lapse rind selline
ja ta oli 100% terve.
Bruce ise ei palveta inimeste eest,
vaid nagu Jeesus ütles:
"Sa lihtsalt süüta lõkkeid ja vaata, mida ma inimeste eludes teen!"
Kas soovite, et ta süütaks ka teis ühe lõkke?
Oleme kohe tagasi.
Naaseme peagi saatesse.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire.
Nüüd pole ka enam piire oma vaimuliku läbimurde saamiseks
ükskõik, millal ja kus kohas.
ISN - "See on üleloomulik" netivõrgustik,
mis on tasuta ISN'i äpi kaudu kättesaadav kõigis nutiseadmetes.
Inimesed on hämmingus imedest, mida me saadetes kogetakse.
Nüüd aga on ka sul võimalik kogeda seda sama Jumala puudutust.
ISN saated on nutiseadmetes nähtavad 24/7.
Ligipääs tipptasemel õpetajate õpetustele
ja "See on üleloomulik" saadetele.
Lihtsalt lae ISN'i äpp endale tasuta alla!
Telekavad olid lahedad mu vanemate põlvkonna jaoks.
Tänu ISN'i äpile saan kõike vaadata oma ajakava järgi.
Ole valmis oma üleloomulikuks läbimurdeks,
tervenemiseks ja imeks,
laadides endale tasuta ISN'i äpi juba täna.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet.
Ühtlasi vaatasin ka läbi te mentorõppe DVD.
Nüüdseks on hirm kadunud
ja usun, et olen saanud Jumalalt midagi väga olulist." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse.
Ma ju teadsin, et tulete tagasi!
Bruce, oled tuvastanud midagi, millest paljud ei taha rääkida.
Tegu on ühe puuduva osaga,
mis aitab hoida alal imesid ja võite täis elu
ning kogeda Jumala tõotuste täitumist.
Mis see on?
Olles palvetanud nii paljude haigete eest
ja aidanud inimesi nii E-kirjade kui telefoni teel,
siis Jumal näitas mulle, et on tohutul hulgal inimesi,
kes tahavad, et Jeesus oleks nende päästja.
Paljud tahavad, et Jeesus päästaks nende abielu, nende rahalise seisu
ja neid ka vähist või muust tervisehädast.
Kuid nad ei taha, et Ta oleks ka päriselt nende Issand.
Kui aga uurida seda teemat ainuüksi Piibli põhjal,
siis nii Vanas kui Uues Testamendis esineb nimi "Issand"
vähemalt 8000 korda.
Samas kui nime "Päästja" esineb vaid 50-korral.
Nii on ilmselge, mida Jumal olulisemaks peab.
Issand on see, kes Ta on, Päästja aga see, mida Ta teeb.
Inimesed helistavad me teenistusse ja küsivad, palju see maksab,
et me palvetaks näiteks kellegi vähki sureva kaasa eest?
Või kui palju peab maksma, et me mõne ime korda saadaks?
Nõiad võtavad meiega ühendust, kel on mõni tervisehäda
ja ütlevad: "See tundub ehe asi, millega tegelete,
mistõttu kui palju see maksab?"
Nad tahavad, et Jeesus oleks nende Päästja,
aga mitte nende Issand.
Kahjuks olen näinud ka väga palju kristlasi
langemas sellesse lõksu.
Jeesus ütles Luuka 9:23:
Kui keegi tahab käia minu järel, siis ta salaku oma mina
ja võtku oma rist päevast päeva enese peale
ja järgnegu mulle."
Ma pole üheski koguduses midagi sellist kuulnud.
See polegi populaarne
ja kui sellest räägin, ei kutsuta mind sageli enam tagasi.
No me küll kutsume!
Jeesus ütles, et võtaksime oma risti igapäevaselt.
Ta ei öelnud, et teeksime seda
vaid pühapäeva hommikuti või isiklikul palveajal,
aga igapäevaselt.
Kogu võti peitubki selles,
et kui teeme Temast tõeliselt oma Issanda...
Issand tähendab isandat ehk peremeest.
Ka valitsejat ja päästjat.
Me teame, mida Jeesus päästjana teeb,
kuid kutsudes Teda Issandaks
me sageli isegi ei tea, mida see tähendab.
See tähendab valitsejat,
mis tähendab, et peame jätma Talle viimase sõna
nii oma suurtes kui väikestes otsustes.
Kellega abielluda, millist tööd teha jne.
Me inimestena arvame ise teadvat, mis meile hea on,
mistõttu lubame Jumala vaid teatud oma eluvaldkondadesse,
aga mitte teistesse.
Tahan, et paluksid me eest,
et oleksime nii emmatud Jeesuse poolt,
et mitte millelgi muul poleks enam mingit tähtsust.
Issand, ma tänan, et Sa tunned meid.
Ütlesid, et tead iga viimset kui juuksekarva me peas,
mis vahelduvad lausa iga päevaga.
Kuid Sa ütled meile selle kaudu,
et tead iga väiksemat kui detaili meie kohta
ja isegi seda, mida me ei tea.
Seetõttu ka, kõik kes me siin ja telerite taga oleme -
me kutsume Sind oma ellu.
Palume, et embaksid meid ja me kogeks seda täiel moel.
Las Su armastus voolata ja katta-täita meid.
Andesta, kui oleme palunud Sul olla me Päästja,
aga mitte lubanud Sul olla me Issand.
Issand, ma palun, et avaksid me vaimulikud silmad ja kõrvad;
et aitaksid meil alanduda
ja näha neid kohti, kust oleme Su välja jätnud.
Näita, kus peaksime meelt parandama ja laskma Sul olla me Issand.
Et olla me isand ja valitseja,
kellel on viimane sõna me elude suhtes,
et võiksime elada õnnistatud ja üleloomulikku elu,
jagades üleloomulikult õnnistatud elu
ka kõigi nendega, kes meid ümbritsevad,
et Su kuningriik võiks laieneda.
Palume seda kõike Jeesuse nimel.
Aamen.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tegin laupäeval aias korralikult tööd,
kuniks mingi hetk ei saanud enam liigutada.
Alaseljas oli nii tugev valu.
Mu 6-aastane laps pidi aitama mind diivanilt püsti,
et saaksin ta kooli viia.
Tagasi jõudes nägin telekast te saadet kus kõneles David Herzog.
Ta rääkis sellest, kuidas inimesed on üleloomulikult kaalu kaotanud.
Saate lõppedes lülisin teleka välja
ja alles siis sain aru, et olin tõusnud diivanilt ilma valuta!
Vaatasin oma kõhu peale ja mu retuusid lotendasid jalas.
Olin täiesti hämmingus,
et lisaks valust lahti saamisele olin ka kaotanud kaalu.
Hakkasin mööda tuba tantsu vihtuma, olles nii tänulik te saate eest!" Susie
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Francis Frangipane.
Depressioon, ärevus, haigused ja hädad
laastavad maailma kõige täiega.
Samas on siiski üks koht, kus tunda end kaitstuna kõige eest,
mida hingevaenlane su ellu ka ei tooks.
Vaata järgmist "See on üleloomulik" saadet
ja saa teada,
kuidas elada igapäevaselt Kõigekõrgema kaitse all.
Soovides toetada TV7 tööd, helista 900 1770 (hind 10 eurot),
või tee pangaülekanne, leides me andmed www.tv7.ee
Tõlge: Anne-Ly Raukas